Proč

Proč je obec na Slovensku v okrese Prešov.

Polohopis 
Obec leží na juhozápadných svahoch Nízkych Beskýd. 

Povrch odlesneného chotára je mierne zvlnený až mierne členitý. Nadmorská výška je v strede obce 470 m, v chotári 430–600 m. Najvyšší vrch nad obcou sa volá Haľagoš a má 642 m. n. m. Obec zo severu lemujú väčšinou zmiešané lesy. 

Obec je vzdialená 17 km od krajského a okresného mesta Prešov. Cez obec prechádza cesta 3. triedy č. 3456 a  3. triedy č. 3457. Susedí s obcou Šarišská Trstená a obcou Pušovce.

Dejiny

Vznik obce
Prvá písomná zmienka o obci sa nachádza z roku 1423, používaný bol názov Procz. Majetok dnešného územia patril zemanskej rodine German z Komloša. Zeman German bol poverený kráľom Štefanom, aby strážil hranice. Po deľbe majetkov sa v chotári usadila jedna vetva zemanskej rodiny. Predpokladá sa, že obec mohla vzniknúť v období príchodu Germana do Chmeľovca.
Názov obce Porocs v preklade z maďarčiny súvisí so slovom tesári.

Zo zemanskej rodiny sa neskôr stali sedliaci, stratili svoje majetky a stali sa želiarmi. V tomto období patrila už usadlosť patrila novému zemanovi Blažejovi. 
Od 14.-15. storočia bol prítomný v obci značný vplyv maďarizácie. To sa stalo pri osídľovaní kapušanského hradu. Ako som uviedol, odzrkadlilo sa to názve obce. 

Obyvatelia ostali Slovákmi. Maďarské názvy pretrvali až do druhej polovici 20.storočia. Pri spomienke v roku 1427 uvádza sa názov dediny Prochfalua.
Obec patrila do Šarišskej župy. Pri reforme a zavedení krajov a okresov bola zaradená do okresu Giraltovce v rámci Prešovského kraja. V roku 1960 nastala zmena a obec bola zaradená do okresu Prešov a kraja Východoslovenského. Tvorí časť hranice Prešovského okresu na jej severo-východnej strane s okresom Bardejov.

Zmeny v názve obce 	
Názov obce sa v priebehu času menil:  1423 - 1427 bola známa ako Procz, 1427 - 1773 bola známa ako Proschfalua 1773 - 1786 bola známa ako Procž, 1786 - 1808 bola známa ako Procsch alebo Nadfej, 1808 - 1863 bola známa ako Prócs alebo Proč, 1863 - 1873 bola známa ako Procs, 1873 - 1902 bola známa ako Prócs, 1907 - 1913 bola známa ako Porócs, 1920 - dodnes sa používa oficiálny názov Proč.

Obyvateľstvo  
Graf nižšie zobrazuje vývoj počtu obyvateľov v obci Proč. Os X označuje časovú líniu od roku 1880 po súčasnosť. Ypsilónová os zobrazuje celkový počet obyvateľov obce.

Politika

Obecná samospráva 
Obecné zastupiteľstvo obce Proč je orgánom samosprávy obce a zastupiteľským zborom obyvateľov obce. Má 5 poslancov, ktorí sú volení priamo v komunálnych voľbách na obdobie štyroch rokov.

Starosta obce je výkonným a štatutárnym orgánom obce. Je volený priamo na 4-ročné volebné obdobie. Vedie zasadnutia obecného zastupiteľstva a podpisuje ich uznesenia. Má jedného zástupcu starostu obce.

Starostovia 
 19901994: Anna Vargová (nezávislý)
 19941998: Anna Vargová (DS)
 19982002: Anna Vargová (DÚ)
 20022006: Ján Pavúk (nezávislý)
 20062010: Ján Pavúk (nezávislý)
 20102014: Ján Pavúk (nezávislý)
 20142018: Ján Pavúk (nezávislý)
 20182022: Ján Pavúk (nezávislý)

Komunálne voľby

Referencie

Iné projekty

Externé odkazy 
 

 
Obce okresu Prešov